 Xildhibaan Axmed Maxamed Nuur oo ka mid ah Mudanayaasha dooda ka qayb-galay ayaa yidhi Mudanayaal Wasaaradda Madaxtooyada waxyaabaha aan ku naqdiyayo waxa ka mid ah Miisaaniyaddeedu waa 41 Milyan, wax loo dulqaato iyo wax la eegan karo maaha waayo maynaan garan 41-kaa milyan meesha ay galayaan, waxa ku jira kharashka lama filaanka ah Waxyaabaha lama filaanka ah loogu talo-galay, waana Lix toban Milyan, waana kayd meel la sii dhigay, Wasaaradda Madaxtooyadu maaha Wasaaraddii Maaliyadda, 16-kaa Milyan haddii ay kayd yihiin may qasnada dawladda ku hadhaan maxaa keenay Wasaaradda Madaxtooyada waaba lama filaane, annigu Miisaaniyaddan uma arko inay tahay tii waddanka anfacaysay sanadka 2014-ka, waxaanan u arkaa Miisaaniyad loogu talogalay waxyaabo soo socda oo lama filaankaa oo miidhan ah, waayo waxyaabaha ku dhex jira waala amakaagayaa 